OpenLLM-France/wikimedia huggingface dataset:
# Baía de Namibe

La baía de Namibe o Little Fish Bay és una badia d'Angola. Està situada a la província de Namibe.

## Geografia

La Baía de Namibe és una badia ben protegida de l'oceà Atlàntic. Està orientada a l'oest, amb una cala al seu extrem nord es coneix com a Baía do Saco. Antigament era coneguda com a Baía de Moçâmedes. La ciutat de Namibe, capital de la província de Namibe i coneguda durant la dominació portuguesa com a Moçâmedes, està situada a l'extrem sud de la badia. La punta nord és Ponta do Giraul i la sud és Ponta do Noronha. El riu Bero desemboca a la badia.

## Vegeu també

* Geografia d'Angola

## Referències

* 1 2 «Baia de Namibe». Mapcarta. [Consulta: 10 octubre 2016].
* ↑ «Baía do Saco». Mapcarta. [Consulta: 10 octubre 2016].
* ↑ Google Earth

## Bibliografia

* C. Herbert Gilliland (ed.), USS Constellation on the Dismal Coast: Willie Leonard's Journal, 1859-1861.
# Belmonte Castello

Belmonte Castello és un comune (municipi) de la província de Frosinone, a la regió italiana del Laci, situat a uns 120 km al sud-est de Roma i a uns 40 km a l'est de Frosinone.
Belmonte Castello limita amb els municipis d'Atina, Sant'Elia Fiumerapido, Terelle i Villa Latina.
A 1 de gener de 2019 tenia 698 habitants.

## Referències

* ↑ http://dati.istat.it/Index.aspx?QueryId=18544 Istat - Resident population on 1st January
# Belmonte de Gracián

Belmont de Gracián (en castellà: Belmonte de Gracián) és un municipi de la província de Saragossa situat a la comarca de la Comunitat de Calataiud.
És la localitat natal de l'escriptor Baltasar Gracián.
# Barri de Bercy

Bercy és el 47è barri administratiu de París, situat al 12è districte. L'any 2016 s'hi comptaven 14.306 habitants. Situat al llarg del Sena, aquesta zona de París és una de les més antigues poblades. Barri popular on històricament arribaven mercaderies aigües amunt del Sena, en particular el vi de Borgonya i la fusta de Morvan, es va reestructurar radicalment a partir de principis dels anys 80 amb la construcció del palau París-Bercy el 1984, després de la seu del Ministeri d'Economia i Finances el 1990.
El barri de Bercy limita al sud amb el Sena, al nord-oest amb el districte de Quinze-Vingts, al nord amb el districte de Picpus i a l'est amb la comuna de Charenton-le-Pont. El Pont de Bercy, el Pont de Tolbiac i la passarel·la Simone-de-Beauvoir l'enllacen amb el 13è districte de París.
Les línies M6 i M14 del metro donen servei al barri a través de les estacions de Bercy i Cour Saint-Émilion.
Amb cotxe, el barri limita amb la carretera de circumval·lació i les pistes del riu. Porte de Bercy és el punt de partida de l'autopista A4.
El districte és servit pel tramvia a través de la parada Baron Le Roy de la línia 3a del tramvia i també pels autobusos 24 i 87.
Per la llei del 16 de juny 1859 el municipi de Bercy (fins aleshores independent) fou dissolt i el seu territori repartit entre els de de París i Charenton.
Es constitueix el barri de Bercy el 3 de novembre de 1859 en fusionar part de l'antiga comuna de Bercy i part de l'antic districte 8è de París (al nord del Boulevard de Bercy).

## Llocs destacats

El barri, totalment rehabilitat a partir dels anys 80, alberga principalment construccions modernes:
* Parc de Bercy al lloc dels antics cellers;
* la nova Cinémathèque Française de Bercy (al 51, rue de Bercy);
* Bercy Village
* Mapa
* vista aèria

## Notes

* ↑ El municipi de Bercy s'estenia pels actuals barris de Bercy, Picpus i Bel-Air, així com el municipi de Charenton-le-Pont dins dels seus límits actuals.

## Referències

* ↑ Population en 2016 Recensement de la population - Base infracommunale (IRIS).
* ↑ Décret du 3 novembre 1859 qui fixe les dénominations des vingt arrondissements municipaux de la ville de Paris, dans le "Bulletin des lois".
* ↑ «Loi sur l'extension des limites de Paris (du 16 juin 1859)». A: Bulletin des lois de l'Empire français. II, novembre 1859, p. 747–751.

## Vegeu també

* Districte de París
* Antics districtes de París
* Districtes de París
# Bertran VI de la Tour

Bertran VI de la Tour (d'Auvergne) (1417 - 26 de setembre de 1497), comte d'Alvèrnia com Bertran II, comte titular i efímerament efectiu de Boulogne també com a Bertran II, i senyor de La Tour i Montgascon; era el fill de Bertran V de la Tour i de Jaumeta del Peschin.
Abans de ser comte va rebre la senyoria de Montgascon. Entre 1441 i 1451 va servir amb honor a la guerra contra els anglesos. El 1468 fou enviat al país de Bresse, per ocupar aquest territori com a càstig pel duc de Savoia Amadeu IX aliat de Borgonya. El 1477 a la mort del duc de Borgonya Carles el Temerari el rei de França que havia recuperat el comtat de Boulogne, el va retornar a Bertran VI, com antiga herència de la seva nissaga. La patent és del mateix dia de la mort de Carles (5 de gener de 1477) i s'ordenava als senescals, batlles i feudals del comtat d'Artois de rebre a Bertran, de fer-li homenatge pel comtat i d'entregar-li les terres. El 24 de gener de 1478 Bertran II de Boulogne va bescanviar el comtat per la senyoria del Lauraguès al Llenguadoc, erigida tot seguit en comtat. El rei Lluís XI de França va transferir el feu del comtat de Boulogne, que pertanyia als comtes d'Artois (que ara era Maria de Borgonya i encara que el comtat estava gairebé tot ocupat per França, el rei temia que un dia retornés als seus legítims hereus i volia assegurar-se de la seva independència) a la imatge de la Mare de Déu de Boulogne a la que cada any el rei pagaria una quantitat simbòlica. Això fou registrat al parlament el 18 d'agost de 1478 i el rei va fer l'homenatge per primer cop. L'abril del 1478, el rei Lluís XI, que era a Arràs, havia creat la senescalia del Boulonnais que dependria del Parlament.
Es va casar el 30 de gener de 1444 amb Lluïsa de la Trémoille que li va donar cinc fills:
* Joan IV d'Alvèrnia (a vegades Joan III per considerar usurpador a Joan de Berry)
* Francesca de la Tour d'Auvergne, casada el 26 de novembre de 1469 amb Gilbert de Curton.
* Joana de la Tour d'Auvergne, que es va casar el 29 de novembre de 1472 amb Aimar de Saint-Vallier.
* Anna de la Tour d'Auvergne (morta el 13 d'octubre de 1512), que es va casar el 16 de febrer de 1480 amb Alexandre, duc d'Albany, i després en segones núpcies el 15 de febrer de 1487, amb Lluís de la Chambre.
* Lluïsa de la Tour d'Auvergne, casada el 1486 amb Claudi de Blaisy, vescomte d'Arnay.

## Referències

* L'art de vérifier les dates des faits historiques, des chartes, des chroniques et autres anciens monuments, depuis la naissance de Notre-Seigneur. Volum 10, París 1818-1819
# Beco

Al segle xviii, un beco era un immigrant temporal italià (sobretot piemontès i llombard) instal·lat a Catalunya com a hostaler, taverner, artista (marionetista, saltimbanqui) o pastisser. Els becos sostenien una dura competència amb els gremis catalans.
Per extensió, també s'anomenaven així les tavernes o hostals regentats per aquests italians a la zona de Barcelona.

## Referències

* «Beco». Gran Enciclopèdia Catalana. Barcelona: Grup Enciclopèdia Catalana.
# Bengkalis

La regència de Bengkalis (Afdeeling Bengkalis) fou una subdivisió administrativa de la residència de la Costa Oriental de Sumatra a les Índies Orientals Holandeses.
Estava formada per diversos estats que de nord-oest a sud-est i de la costa cap a l'interior eren:
* Bangka (no s'ha de confondre amb l'estat de l'illa de Bangka)
* Tanah Poeteh (Tanah Putih)
* Rantau
* Koeboe
* Goenoeng Sahilan o Gunung Sahila (Pagaruyung)
** Melayoe
** Petapang
** Piliang
** Tjinago
* Confederació de Taboeng o Tapoeng Kanan (Tapung Kanan)
* Menangkabau
** Suroasso
** Pagar Ujong (surpimit el 1834)
* Siak (Siak Sri Indrapura)
** Batin Lima
** Dumai
** Mandau
** Pekan Baru
** Teratak Buluh
* Territori del govern de Bengkalis (Illa de Bengkalis, illa de Rantau, illa de Rangsang i altres menors)
* Pelalawan o Palawan.
A partir de 1917 van quedar inclosos a la regència els següents estats:
* Batin Selapan
* Boekit Batoe (Datu Laksamana)
* Daloe-Daloe
* Goenoeng Sahilan
* Rantau Benoewang o Temboesai (Tambusei)
** Rantau Benoewang (o Rantau Benuwang)
** Kerenuwan (Kepanoehan/Kerenoewan)
** Kotaintan (Koentodaressalam/Kota Intan)
** Tambusei (Temboesai)
** Rambah
** Rokan (Kota Rokan Kiri)
* Sibajang
* Singingi i Logas (1919)
* Confederació de Taboeng o Tapoeng Kiri Oeroeng (Tapung Kiri)

## Referències

A. Flicher, Les Etats princiers des Indes néerlandaises, Dreux 2009
# Bobsleigh als Jocs Olímpics d'hivern de 1956

Als Jocs Olímpics d'Hivern de 1956 celebrats a la ciutat de Cortina d'Ampezzo (Itàlia) es disputaren dues proves de bobsleigh, ambudes en categoria masculina. Es realitzà una prova de bobs a 2 entre els dies 27 i 28 de gener i una altra de bobs a 4 entre els dies 3 i 4 de febrer de 1956 a la pista Lo Stadio della neve.

## Resum de medalles

| Prova | Or | Argent | Bronze |
| Bobs a 2 Detalls | Itàlia Itàlia ILamberto Dalla Costa Giacomo Conti | Itàlia Itàlia IIEugenio Monti Renzo Alvera | Suïssa Suïssa IMax Angst Harry Warburton |
| Bobs a 4 Detalls | Suïssa Suïssa IFranz Kapus Gottfried Diener Robert Alt Heinrich Angst | Itàlia Itàlia IIEugenio Monti Ulrico Girardi Renzo Alvera Renato Mocellini | Estats Units USA IArthur Tyler William Dodge Charles Butler James Lamy |

## Medaller

| Posició | País | | | | Total |
| 1 | Itàlia | 1 | 2 | 0 | 3 |
| 2 | Suïssa | 1 | 0 | 1 | 2 |
| 3 | Estats Units | 0 | 0 | 1 | 1 |
# Benedetto Ghirlandaio

Benedetto Ghirlandaio (Florència, 1458 - Florència 17 de juliol de 1497) va ser un pintor italià del Renaixement. Era germà dels pintors Davide Ghirlandaio (1452-1525) i Domenico Ghirlandaio (1449-1494) i oncle del també pintor Ridolfo Ghirlandaio (1483-1561).

## Referències

* Thieme, Ulrich and Felix Becker, Allgemeines Lexikon der bildenden Künstler von der Antike bis zur Gegenwart, Reimpressió de l'edició de 1907, Leipzig, Veb E.A. Seemann Verlag, 1980-1986.
* Vasari, Giorgio, Le Vite de' più eccellenti pittori, scultori, ed architettori, moltes edicions i traduccions.
# Boltzmann

«Boltzmann» té aquests significats:
* Ludwig Boltzmann (Viena, 1844 - Duino, Itàlia, 1906), físic austríac pioner de la mecànica estadística
* Cervell de Boltzmann, entitat hipotètica conscient de si mateixa, creada per fluctuacions aleatòries en un estat de caos
* Constant de Boltzmann, constant física que relaciona la temperatura i l'energia. S'anomena així pel físic austríac Ludwig Boltzmann, que va
* Constant de Stefan-Boltzmann, constant de proporcionalitat de la llei de Stefan-Boltzmann
* Distribució de Boltzmann, distribució de probabilitat de les velocitats d'un gas associada a l'estadística de Maxwell-Boltzmann per a aquest sistema
* Distribució de Maxwell-Boltzmann, distribució de probabilitat
* Estadística de Maxwell-Boltzmann, distribució estadística de partícules
* Llei de Stefan-Boltzmann
* Màquina de Boltzmann, tipus de xarxa neuronal recurrent estocàstica
# Born Yesterday

«Born Yesterday» té aquests significats:
Cinema:
* Nascuda ahir (títol original: Born Yesterday), pel·lícula de 1950 dirigida per George Cukor i basada en l'obra de Garson Kanin
* Born Yesterday (pel·lícula de 1993), remake de la de 1950, dirigida per Luis Mandoki i protagonitzada per Melanie Griffith, Don Johnson i John Goodman
# Bomba atòmica B83

L'arma nuclear B83 és una bomba de caiguda lliure de rendiment variable, desenvolupada pels Estats Units a finals de la dècada de 1970, i que va entrar en servei el 1983. Amb un rendiment màxim d'1,2 megatones de TNT (5,0 PJ) (75 vegades el rendiment de la bomba atòmica "Little Boy" caiguda sobre Hiroshima el 6 d'agost de 1945, la qual tenia un rendiment de 16 kilotones de TNT (67 TJ)), És l'arma més poderosa d'entre les de caiguda lliure de l'arsenal dels Estats Units. Va ser dissenyada al Laboratori Nacional Lawrence Livermore, i la seva primera detonació feta dins una prova subterrània va tenir lloc el 15 de desembre de 1984.

## Referències

* ↑ Blaney, Betsy «End of an Era: Last of Big Atomic Bombs dismantled». San Francisco Chronicle, 26-10-2011.
* ↑ Sublette, Carey. «Nuclear Weapons Archive - B83». [Consulta: 23 desembre 2013].
# Bob Martin

'Fighting' Bob Martin (11 de novembre de 1897 – 1978) va ser un boxador estatunidenc de categoria pes pesant. Va ser campió de boxa pes pesant de les Forces Expedicionàries Americanes i de les armades interaliades durant la Primera Guerra Mundial. Va lluitar contra el futur campió de la seva categoria, Gene Tunney, el 1918, i va perdre al cap de 4 assalts.

## Enllaços externs

* http://www.tunney.org/bobmartin.html Arxivat 2012-04-14 a Wayback Machine.
# Beauden Barrett

Beauden John Barrett (Nova Plymouth, 27 de maig de 1991) és un jugador neozelandès de rugbi que s'exerceix com a obertura. Normalment és un jugador titular dels All Blacks.

## Carrera

Va debutar en primera divisió l'any 2010 amb Taranaki RFU de la National Provincial Championship. L'any 2011 va debutar en el Super Rugby, en ser contractat pel Hurricanes, una de les franquícies neozelandeses.

## Selecció nacional

Va ser convocat a la selecció nacional del seu país l'any 2012, des d'any integra l'equip nacional en totes les ocasions.
En 2015 és seleccionat per formar part de la selecció neozelandesa que participa en la Copa Mundial de Rugbi de 2015. En el segon partit de la fase de grups contra Namíbia, que va acabar amb victòria neozelandesa 58-14, Barrett va contribuir a la victòria de l'equip amb un assaig, quatre conversions i un cop de càstig. En la semifinal Nova Zelanda-Sud-àfrica, guanyada pel primer dels dos equips 20-18, Beauden Barrett va entrar en el minut 48, substituint a Milner-Skudder, i va anotar el segon dels dos assaigs del seu equip, en el minut 51. En la final de la Copa Mundial, que Nova Zelanda va guanyar a Austràlia 17-34, Beauden Barrett va anotar el tercer i últim dels assajos del seu equip col·laborant perquè Nova Zelanda entrés en la història del rugbi en ser la primera selecció que guanya el titulo de campió en dues edicions consecutives.

### Participacions en Copes del Món

| Mundial | Seu | Resultat | PJ | Assaig |
| Copa Mundial de Rugbi de 2015 | Anglaterra | Campió | 6 | 3 |

## Palmarès

* Campió del The Rugby Championship 2012, 2013.i 2014.
* Copa del Món de Rugbi de 2015

## Referències

* ↑ Los 'All Blacks' que irán a retener el cetro mundial a Inglaterra
* ↑ «Namibia(14) vs (58) Nueva Zelanda» Arxivat 2015-09-25 a Wayback Machine..
* ↑ «Nueva Zelanda(20) vs (18) Sudáfrica» Arxivat 2015-11-25 a Wayback Machine..
* ↑ Riddle, Geoffrey «European sides on high alert of last-eight exodus at Rugby World Cup» (en anglès). The National, 16-10-2015 [Consulta: 20 octubre 2015].
* ↑ «1995: Party time for SA» (en anglès). BBC Sports, 23-09-2003 [Consulta: 3 agost 2015].
* ↑ Fordyce, Tom «New Zealand beat Australia to retain Rugby World Cup» (en anglès). BBC Sports, 31-10-2015 [Consulta: 2 novembre 2015].
# Boges

Boges (en grec antic: Βόγης va ser governador persa d'Eion a Tràcia quan Xerxes I de Pèrsia va envair Grècia l'any 480 aC.
Va continuar en el càrrec fins al 476 aC quan els atenencs, dirigits per Cimó II, el van assetjar. Com que no podia defensar la ciutat i no es volia rendir, va matar a la seva dona, als seus fills i a tota la seva família i va incendiar la ciutat.Va morir en aquell incendi.

## Referències

* ↑ Heròdot. Històries, VII, 107
* ↑ Tucídides. Història de la Guerra del Peloponnès, I, 98
Viccionari
# Bona sort, Leo Grande

Bona sort, Leo Grande (originalment en anglès, Good Luck to You, Leo Grande) és una pel·lícula de comèdia dramàtica sexual britànica de 2022. Està dirigida per Sophie Hyde i amb guió de Katy Brand. La protagonitzen Emma Thompson i Daryl McCormack.
Es va estrenar al Festival de Cinema de Sundance de 2022 el 22 de gener de 2022. Es va estrenar als cinemes de Catalunya el 2 de setembre de 2022. S'ha subtitulat al català.

## Sinopsi

Nancy Stokes és una viuda jubilada que decideix canviar la seva vida. Amb 60 anys fets, està disposada a gaudir de la sexualitat de manera plena i, per això, recorre als serveis d'un treballador sexual anomenat Leo Grande. Amb ell, intentarà experimentar una nit de plaer i autodescobriment.

## Repartiment

* Emma Thompson com a Nancy Stokes / Susan Robinson
* Daryl McCormack com a Leo Grande / Connor
* Isabella Laughland com a Becky
* Charlotte Ware com a cambrera 1
* Carina Lopes com a cambrera 2

## Referències

* ↑ «Bona sort, Leo Grande». FilminCAT. [Consulta: 29 setembre 2022].
* ↑ Patten, Dominic; D'Alessandro, Anthony. «Sundance 2022: Hybrid Festival Sees Princess Diana, Michael Kenneth Williams, Dakota Johnson, Bill Cosby, NYC Rock’n’Roll & Regina Hall Fill Lineup» (en anglès americà). Deadline, 09-12-2021. [Consulta: 14 agost 2022].
* 1 2 SensaCine. «Buena suerte, Leo Grande» (en castellà). [Consulta: 14 agost 2022].
* ↑ «Buena suerte, Leo Grande». Goita què fan ara. [Consulta: 2 setembre 2022].
# Proleucinodes

Proleucinodes és un gènere d'arnes de la família Crambidae descrit per Hahn William Capps el 1948

## Taxonomia

* Proleucinodes impuralis (C. Felder, R. Felder & Rogenhofer, 1875)
* Proleucinodes lucealis (C. Felder, R. Felder & Rogenhofer, 1875)
* Proleucinodes melanoleuca (Hampson, 1913)
* Proleucinodes xylopastalis (Schaus, 1912)

## Referències

* ↑ «GlobIZ search». Global Information System on Pyraloidea. [Consulta: 31 març 2019].
# Pic de la Maladeta

* Aquest article tracta sobre un tresmil al Massís de la Maladeta. Vegeu-ne altres significats a «Maladeta».
El Pic de la Maladeta és una muntanya de 3.308 metres, amb una prominència de 117 m, a la part central del massís de la Maladeta. Està situat al Parc Natural de Pocets-Maladeta, al municipi de Benasc, província d'Osca, comunitat autònoma d'Aragó. En el seu vessant nord es troba la Glacera de la Maladeta (37 ha de superfície total) fraccionada en dues parts (Maladeta occidental, 6 ha) i oriental (31 ha).
Antigament es creia que era més alt que aquest i els intents per arribar al seu cim van ser anteriors a la resta de pics del massís. La primera ascensió reeixida del pic va ser el 1817 per Johann Jacob Friedrich Wilhelm Parrot amb el guia Pierre Barrau.
El nom de Maladeta podria venir de l'occità "maledicció", una altra accepció seria la Mala Deta, és a dir, la Maleïda.

## Referències

* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Corporación Extremeña de Medios Audiovisuales

La Corporación Extremeña de Medios Audiovisuales (CEXMA) és un organisme de la Junta d'Extremadura encarregat de produir i difondre productes audiovisuals que serveixin de curs per potenciar les peculiaritats del poble extremeny i l'afermament de la seva identitat a través de la difusió, coneixement i desenvolupament dels valors històrics i culturals en tota la seva varietat i riquesa. Va ser creada el 2000 a través de la Llei 4/2000, de 16 de novembre. No pertany a la FORTA per decisió pròpia. La seva seu es troba a la ciutat de Mèrida, capital d'Extremadura.

## Empreses de la CEXMA

* Canal Extremadura TV (Sociedad Pública de Televisión Extremeña, S.A.U.)
* Canal Extremadura Radio (Sociedad Pública de Radiodifusión Extremeña, S.A.U.)

## Directors Generals

* Gaspar García Moreno (2004-actualitat)

## Enllaços externs

* Web de la CEXMA Arxivat 2008-09-14 a Wayback Machine.
* Web de Canal Extremadura TV Arxivat 2010-03-26 a Wayback Machine.
* Web de Canal Extremadura Radio Arxivat 2009-03-05 a Wayback Machine.
# Billiers

Billiers (en bretó Beler) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 892 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 650 | 714 | 804 | 781 | 760 | 705 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Guy Rival | |
# Mathieu Perget

Mathieu Perget (Montalban, 18 de setembre de 1984) és un ciclista francès, professional des del 2006 fins al 2015.
En el seu palmarès destaca la victòria en la prova en ruta dels Jocs del Mediterrani de 2005 i el Tour del Llemosí de 2009.

## Palmarès

* 2004
** Vencedor d'una etapa de la Kreiz Breizh Elites
* 2005
** Medalla d'or en la prova en ruta dels Jocs del Mediterrani
** Vencedor d'una etapa de la Ronde de l'Isard d'Ariège
** Vencedor d'una etapa del Tour de Gironda
* 2009
** 1r al Tour del Llemosí
* 2013
** 1r a la Volta al Marroc i vencedor d'una etapa

### Resultats a la Vuelta a Espanya

* 2011. 24è de la classificació general

### Resultats al Tour de França

* 2010. 64è de la classificació general

### Resultats al Giro d'Itàlia

* 2007. 91è de la classificació general
* 2008. 112è de la classificació general
* 2009. 72è de la classificació general
* 2012. 53è de la classificació general

## Enllaços externs

* Palmarès de Mathieu Perget a sitiodeciclismo.net
* Pàgina oficial de Mathieu Perget (francès)
# Paul Reyes

Paul Reyes, conegut com a Pablo Reyes (Arle, Provença, dècada de 1950), és un músic i guitarrista gitano català, membre del grup musical Gipsy Kings. És fill del fundador del grup, José Reyes, i cosí de Manitas de Plata i d'Hyppolyte Baliardo. Paul és el més gran dels cinc fills de José Reyes que integren els Gipsy Kings; els seus germans petits són Canut, Nicolas, Patchaï i Andre Reyes.
Els seus avis provenien de Catalunya, d'on van fugir arran de la Guerra Civil Espanyola. Segons afirma Paul en una entrevista, el seu avi Joanet era de Figueres i estava emparentat amb el pare d'en Peret. Com tota la seva família, Paul parla català i francès, tot i que canta sobretot en castellà. Els membres de Gipsy Kings i les seves respectives famílies, tots ells gitanos catalans, estan repartits entre Arle i Montpeller.

## Referències

* ↑ Mattei, Francois. «Gipsy Kings: Because We Are Gypsies - 15. José's Gaze» (en anglès). gipsykings.net, 30-03-1988. Arxivat de l'original el 29 de desembre 2010. [Consulta: 8 octubre 2017].
* ↑ «Gipsy Kings - the long-awaited, all-inclusive, ultimate FAQ» (en anglès). gipsykings.net, 26-10-2002. [Consulta: 20 setembre 2017].
* 1 2 Casanova, Eugeni. «Capítol 13. Alès, Arles, Marsella». A: Els gitanos catalans de França. Llengua, cultura i itineraris de la gran diàspora. Lleida: Pagès Editors, 2016, p. 383-386. D.L. L-1457-2016. ISBN 978-84-9975-805-3.
* ↑ Roden, Christina. «Nicolas Reyes talks about the history and future of The Gipsy Kings» (en anglès). rootsworld.com. Rhythm Music Magazine, 01-10-1997. [Consulta: 12 desembre 2014].
* ↑ Casanova, Eugeni. «Kendji, Manitas i els gitanos catalans de França». vilaweb.cat. Vilaweb, 12-12-2014. [Consulta: 12 desembre 2014].
# Peder Kolstad

Peder Ludvik Kolstad (28 de novembre de 1878 en Borge - 5 de març de 1932 en Oslo) va ser un professor i polític de Noruega. Va ser primer ministre del país pel Partit Agrari, de 1931 fins a la seva mort el 1932. Kolstad també va actuar com a ministre de les finances del país.
Va ser un dels principals polítics del moviment camperol, i va ser triat membre del Parlament de Østfold en el període 1922-1933. Era considerat un polític moderat, i pertanyia a l'ala conservadora del partit. A la fi de la dècada de 1920 va passar a defensar mesures governamentals per combatre a les dificultats en l'agricultura.

## Referències

* ↑ http://www.snl.no/.nbl_biografi/Peder_Kolstad/utdypning